Dogter loof beloning uit ná aanval op ouers in NamibiëWillem Burger ná die aanval. Foto: Verskaf De Lange, wat ook in Lüderitz woon en saam met haar pa die OK Grocer besit, het aan Maroela Media gesê dit was haar pa, Willem Burger (70), se beurt om Vrydagoggend die winkel oop te sluit. Volgens De Lange is haar pa aangeval toe hy omstreeks 05:15 sy huis se motordeur oopgemaak het. “Twee mans het ingestorm en my pa met kieries begin slaan tot hy bewusteloos was.” Burger het weer sy bewussyn herwin waarna hy vir sy vrou, Alta (70), wat bo in die huis was, geskree het om die rewolwer te kry. Een van die aanvallers was egter reeds bo by Alta en besig om haar ook met ŉ kierie aan te rand. “Hulle het my pa en tannie Alta deur die huis gesleep en tannie Alta moes beddegoed en ander huisgoedere vir hulle in sakke pak. Hulle het vir my pa gesê om die kluis oop te sluit, maar hy het nie sy bril opgehad nie en dus gesukkel. Hulle het ook gedreig om tannie Alta te verkrag.” Hannelie de Lange De Lange het gesê haar pa het erge hoofbeserings opgedoen en dat sy arm steeds geswel is soos hy probeer keer het toe hulle hom met die kieries geslaan het. Alta moet intussen ŉ spesialis spreek nadat haar kakebeen vermoedelik in die aanval gekraak of gebreek is. Albei het ook kneusplekke en ander beserings oor die lyf opgedoen. Alta Burger ná die aanval. Foto: Verskaf De Lange het gesê die polisie het reeds twee van die vuurwapens wat gesteel is, teruggekry. Sy het gesê sy is seker die polisie sal die mans wat haar pa en sy vrou aangeval het, vastrek. “Lüderitz is oor die algemeen ŉ baie rustige dorp. Die gemeenskap staan almal saam.” Enigiemand met inligting oor die voorval kan ŉ e-pos stuur aan De Lange by [email protected]